**ZAPISNIK 1. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 17. 9. 2017, 7. šolska ura

Trajanje: 45 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček

1. b: Ana Medvešček, Filip Petrovič

1. c: Lucija Štremfelj, Andreja Tomažič

2. a: Lucija Pišot, Maja Kobal

2. b: Marija De Luisa, Matej Kompara

2. c: Matej Turk, Tamara Humar

3. a: Maja Kobal, Tinkara Božič

3. b: Nika Krašna, Samo Fučka

3. c: Ahac Kikelj, Klara Govekar

4. a: Marina Vitković, Jure Ferletič

4. b: Aleks Birsa Jogan, Ian Aleksander Gratton

4. c: Erik Mrevlje, Sergej Praček

Mentorica DS: Petra Rep

Ostali prisotni: Tea Kocman 4. b

Maja Kodele

**DNEVNI RED**

Predsedstvo DS je predlagalo naslednji dnevni red:

1. Popis letošnjih članov parlamenta,
2. Predstavitev Statuta DS ŠGV in delovanja Dijaškega parlamenta,
3. Potrditev predstavnikov v Svetu šole in Dijaški organizaciji Slovenije,
4. Uporaba telovadnice med odmori,
5. Medrazredni športni turnirji,
6. Šolski ples,
7. Šolski radio,
8. Predlog projektov v tem šolskem letu,
9. Razno.

**OPIS**

**K točki 1: Popis letošnjih članov parlamenta**

Tajnik Jure Ferletič je popisal člane letošnjega parlamenta in nadomestne predstavnike.

**K točki 2: Predstavitev Statuta DS ŠGV in delovanja Dijaškega parlamenta**

Sergej Praček je predstavil delovanje Dijaškega parlamenta in pojasnil, da se na sejah parlamenta pričakuje demokratična razprava, kjer ima vsak, ko dobi dovoljenje predsednika DS, pravico nemoteno izraziti svoje mnenje.

Predsednik je predstavil tudi naloge predstavnikov razredov. Ti morajo redno prihajati na seje, v primeru odsotnosti pa se vnaprej opravičijo. Predstavniki v razredu predstavijo sklepe seje parlamenta, spremljajo obvestila in dogajanja v zvezi z DS, na sejah pa ne zastopajo svojega mnenja, temveč mnenje celotnega razreda.

Za predloge, pritožbe in želje je pri oglasni deski DS v pritličju škatla, v katero jih je mogoče oddati.

Sklep: Predstavniki poročajte o tej točki v razredu.

**K točki 3: Potrditev predstavnikov v Svetu šole in Dijaški organizaciji Slovenije**

Za predstavnika v Svetu zavoda in DOS sta bila predlagana Sergej Praček in Matej Kompara, ki ju je parlament tudi potrdil za to funkcijo.

Sklep: Sergej Praček in Matej Kompara sta bila s 24 glasovi za potrjena za predstavnika v Svetu zavoda in DOS.

**K točki 4: Uporaba telovadnice med odmori**

Matej Kompara je predstavil pravila o uporabi šolske telovadnice med odmori. Vsak razred je že prejel svoj izvod. Uporaba telovadnice je mogoča od začetka glavnega odmora, ko jo odkleneta dežurna dijaka (ta skrbita za red in prijavita morebitne poškodbe) do 10:35, ko jo je potrebno pospraviti, zakleniti in vrniti ključ v tajništvu.

Sklep: Predstavniki poročajte o tej točki v razredu.

**K točki 5: Medrazredni športni turnirji**

Tudi letos bosta organizirana dva medrazredna športna moštvena turnirja. Na razpolago so nogomet, odbojka, košarka in rokomet. Izmed predlaganih športov se bo na oktobrski seji izglasovalo dva, ki bosta nato tudi tekom leta izvedena.

Pri pripravi športnih turnirjev bodo sodelovali športni referenti, ki bodo oblikovali program in skrbeli za njihovo tekočo izvedbo.

Pripravlja se tudi posamični šahovski turnir, ki ga organizira Kristjan Vermiglio iz 4. a razreda.

Sklep: Do naslednje seje po razredih izberite dva športa, v katerih bi želeli tekmovati.

**K točki 6: Šolski ples**

Tea Kocman iz 4. b razreda je v nekaj besedah povzela poročilo zadnjega šolskega plesa (podrobno poročilo je zbrano v zapisniku 9. redne seje DS 2016/17). Povedala je tudi, da se v prvi polovici oktobra obeta nov šolski ples. Kdor hoče sodelovati v odboru za pripravo plesa, se lahko obrne na organizatorko. Podrobneje se bo to točko obravnavalo na naslednji seji.

Sklep: Predstavniki poročajte o tej točki v razredu.

**K točki 7: Šolski radio**

Tea Kocman je predstavila zamisel projekta šolskega radia, o izvedbi katerega je tekom počitnic govorila tudi z organizacijo SAZAS. Šolski radio bi deloval enkrat tedensko, stroške izvedbe projekta pa bi krila DS (6€ mesečno). Ga. Petra Rep je dijake pozvala, da pripravijo načrt projekta (kdo bo skrbel za izvedbo, kakšna glasba itd.), ki ga bo potem predstavila vodstvu šole. O programu in morebitni izvedbi bo govora na eni izmed prihodnjih sej.

Sklep: Predstavniki poročajte o tej točki v razredu.

**K točki 8: Predlog projektov v tem šolskem letu**

Predsednik je predlagal, da bi tudi v letošnjem šolskem letu izvedli projekt ''Skriti prijatelj''. Hkrati je spodbudil, da lahko vsakdo, ki ima zamisel za pripravo in izvedbo kakšnega projekta, pripravi okviren program in predstavi zamisel, ki se bo nato obravnavala na seji DS.

Jure Ferletič je povedal, da zbori ŠGV (mešani, fantovski in dekliški) še vedno vabijo nove pevce.

Sklep: Predstavniki poročajte o tej točki v razredu in se pozanimajte o zainteresiranosti dijakov za izvedbo projekta ''Skriti prijatelj''.

**K točki 9: Razno**

**Majice ŠGV**

V škatlo DS je prišel predlog za izdelavo ''škofijskih'' majic.

|  |  |  |
| --- | --- | --- |
| Jure Ferletič, tajnik DS | Sergej Praček, predsednik DS | Petra Rep, mentorica DS |

Sklep: Predstavniki poročajte o tej točki v razredu in se pozanimajte o zainteresiranosti dijakov za izdelavo majic.